CELEX: 32016D1373
Language: lt
Date: 1470873600000
Title: 2016 m. rugpjūčio 11 d. Komisijos įgyvendinimo sprendimas (ES) 2016/1373, kuriuo patvirtinamas Bendro Europos dangaus veiklos rezultatų gerinimo sistemos įgyvendinimo antrojo ataskaitinio laikotarpio (2015–2019 m.) tinklo veiklos rezultatų planas (Tekstas svarbus EEE)

12.8.2016   
            
            
               LT
            
            
               Europos Sąjungos oficialusis leidinys
            
            
               L 217/51
            
         KOMISIJOS ĮGYVENDINIMO SPRENDIMAS (ES) 2016/1373
   2016 m. rugpjūčio 11 d.
   kuriuo patvirtinamas Bendro Europos dangaus veiklos rezultatų gerinimo sistemos įgyvendinimo antrojo ataskaitinio laikotarpio (2015–2019 m.) tinklo veiklos rezultatų planas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 549/2004, nustatantį bendro Europos dangaus sukūrimo pagrindą (pagrindų reglamentas) (1), ypač į jo 11 straipsnio 1 dalį,
   atsižvelgdama į 2013 m. gegužės 3 d. Komisijos įgyvendinimo reglamentą (ES) Nr. 390/2013, kuriuo nustatomas oro navigacijos paslaugų teikimo ir tinklo funkcijų vykdymo veiklos rezultatų planas (2), ypač į jo 6 straipsnio d punktą,
   kadangi:
   
               (1)
            
            
               vadovaujantis Komisijos reglamentu (ES) Nr. 677/2011 (3), tinklo valdytojas turi prisidėti prie veiklos rezultatų gerinimo sistemos įgyvendinimo;
            
         
               (2)
            
            
               vadovaudamasis Įgyvendinimo reglamentu (ES) Nr. 390/2013, tinklo valdytojas parengė Bendro Europos dangaus veiklos rezultatų gerinimo sistemos įgyvendinimo antrojo ataskaitinio laikotarpio (2015–2019 m.) tinklo veiklos rezultatų planą ir pateikė jį Komisijai;
            
         
               (3)
            
            
               Komisija, padedama veiklos rezultatų apžvalgos įstaigos, įvertino tinklo veiklos rezultatų planą pagal Sąjungos masto tikslinius veiklos rodiklius ir, mutatis mutandis, Įgyvendinimo Reglamento (ES) Nr. 390/2013 IV priede nustatytus kriterijus, taip pat kitus to reglamento reikalavimus;
            
         
               (4)
            
            
               vertinimas parodė, kad tinklo veiklos rezultatų planas atitinka minėtus tikslinius veiklos rodiklius, kriterijus ir reikalavimus. Visų pirma, kalbant apie pagrindines saugos, aplinkos ir pajėgumo veiklos sritis, plane nustatyti tiksliniai veiklos rodikliai sutampa su atitinkamais Sąjungos masto tiksliniais rodikliais, taigi dera su minėtais Sąjungos masto tiksliniais rodikliais. Kalbant apie pagrindinę ekonominio efektyvumo veiklos sritį, plane nustatyti tiksliniai veiklos rodikliai taip pat dera su Sąjungos masto tiksliniais veiklos rodikliais, nes nustatyta vieneto sąnaudų mažinimo tendencija viršija Sąjungos masto tikslinį rodiklį;
            
         
               (5)
            
            
               todėl Komisijai dera patvirtinti tinklo valdytojo parengtą ir Komisijai pateiktą 2015 m. birželio mėn. redakcijos galutinės versijos tinklo veiklos rezultatų planą,
            
         PRIĖMĖ ŠĮ SPRENDIMĄ:
   1 straipsnis
   Patvirtinamas tinklo valdytojo pateiktas Bendro Europos dangaus veiklos rezultatų gerinimo sistemos įgyvendinimo antrojo laikotarpio (2015–2019 m.) 2015 m. birželio mėn. redakcijos tinklo veiklos rezultatų planas.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2016 m. rugpjūčio 11 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 96, 2004 3 31, p. 1.
   
      (2)  OL L 128, 2013 5 9, p. 1.
   
      (3)  2011 m. liepos 7 d. Komisijos reglamentas (ES) Nr. 677/2011, kuriuo nustatomos išsamios oro eismo valdymo (OEV) tinklo funkcijų vykdymo taisyklės ir iš dalies keičiamas Reglamentas (ES) Nr. 691/2010 (OL L 185, 2011 7 15, p. 1).